Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: 9/1992. (I. 30.) AB határozatában mondta ki, hogy a jogbiztonság az állam – s elsõsorban a jogalkotó – kötelességévé
Paragraph Index: 1667

9/1992. (I. 30.) AB határozatában mondta ki, hogy a jogbiztonság az állam – s elsõsorban a jogalkotó – kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelmûek, mûködésüket tekintve kiszámíthatóak és elõreláthatóak legyenek a norma címzettjei számára. Vagyis a jogbiztonság nem csupán az egyes normák egyértelmûségét követeli meg, de az egyes jogintézmények mûködésének kiszámíthatóságát is (ABH 1992, 59, 65.). A jogbiztonság követelményének ezen értelmezése a konkrét esetben azt jelenti, hogy a biztosítás rendszerének kiszámíthatónak és elõre láthatónak kell lennie. Kétségtelen, hogy a magánszemély károkozóknak nem mindig van elegendõ vagyonuk a bekövetkezett károk elhárítására. Éppen ennek kiküszöbölésére született a veszélyes üzemek mûködése körében – ahol kismértékû gondatlansággal, figyelmetlenséggel aránytalanul nagy károk idézhetõk elõ – a kötelezõ biztosítás intézménye. Tekintettel arra, hogy a jogszabály a gépjármû-felelõsségbiztosítás terén szerzõdéskötési kötelezettséget ír elõ az üzemben tartó részére, a piaci szereplõk állami felügyeletének (biztosításfelügyelet) – lényegében tehát a piacszabályozás egyik eszközének – kiemelt és különös jelentõsége van. A jogbiztonság követelménye az egyes jogintézmények kiszámítható mûködését követeli meg. Ennek érdekében az állam a biztosítókra vonatkozó szabályok megalkotásával magatartási szabályokat állapít meg e szervezetek prudens mûködésére, a rendszerbeli kockázatok minimálisra csökkentéseérdekében, és ennek elõmozdítására intézkedési jogosítványokkalruházza fel a jogszabályok betartására hivatott, hatósági feladatokat ellátó szervezeteket. Az tehát mindenképpen megállapítható – figyelembe véve a fent bemutatott, a biztosítókra vonatkozó jogszabályi hátteret, valamint a PSZÁF-nak a MÁV ÁBE-vel szemben kifejtett felügyeleti tevékenységét – hogy a jogalkotó megteremtette a piaci keretek között mûködõ biztosítási rendszer jogbiztonság követelményéhez igazodó pénzügyi igazgatását és felügyeletét. Önmagában az, hogy a rendelkezésre álló, jogszabály által biztosított eszközök – részben a MÁV ÁBE és tagjaiknak a passzivitása miatt – nem voltak elégségesek a fizetésképtelen helyzet elkerüléséhez, nem minõsíthetõ alkotmányellenes súlyú mulasztásnak. Különösen azért nem, mert a szabad piacgazdaság rendszerében mûködõ bármely biztosító fizetésképtelenségének esetleges bekövetkezése jogszabályi eszközökkel teljes mértékben nem zárható ki. Az ilyen „nem várt” esetekre a jogállamiságból levezetett jogbiztonság követelményébõl nem következik a jogalkotó „objektív” (azaz feltétlen) felelõssége. Különösen nem lehet a jogalkotót önmagában felelõssé tenni azért, mert egy késõbb esetlegesen bekövetkezõ körülményt (szerzõdések lehetetlenülését) nem látott elõre. A jogalkotó általában a társadalmi változásokra reagál a jog „fejlesztésével”, a jogalkotással és a jogszabályok kiegészítésével, módosításával. Azaz a jogilag már szabályozott életviszonyokban felmerülõ problémák orvoslására jellemzõennemproaktívmódon,hanemutólagalkotjogszabályokat.A „megelõzõ”jogalkotásnemkizárt,de kivételes jelenség. A jogalkotónak sem lehet azonban a feladata valamennyi elõre nem látható veszély „maradéktalan felismerése”, ezek megelõzõ kezelése. ÖnmagábanezérttehátajogalkotómulasztásaaKgfbtv.61.§ (3) bekezdésévelösszefüggésbennemállapíthatómeg. 4.4. Ugyanígy nem vezethetõ le az Alkotmányból az sem, hogy a jogalkotónak az utólag létrehozott ezt az alapot akként kellett volna szabályoznia, hogy az a létrehozását megelõzõen keletkezett károk fedezetét is biztosítsa. A Kártalanítási Alapot a jogalkotó normatív aktussal hozta létre, azonban a pénzalap feltöltésében nem vett részt, befizetési kötelezettsége kizárólag a biztosítóknak van: a Kgfbtv. 57. §

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes